CELEX: C2006/165/58
Language: da
Date: 2006-07-15 00:00:00
Title: Sag T-135/06: Sag anlagt den  5. maj 2006  — Al-Faqih mod Rådet

15.7.2006   
            
            
               DA
            
            
               Den Europæiske Unions Tidende
            
            
               C 165/29
            
         Sag anlagt den 5. maj 2006 — Al-Faqih mod Rådet
   (Sag T-135/06)
   (2006/C 165/58)
   Processprog: engelsk
   Parter
   
      Sagsøger: Al-Bashir Mohammed Al-Faqih (Birmingham, Det Forenede Kongerige) (ved solicitor N. Garcia og barrister S. Cox)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Artikel 2 i Rådets forordning (EF) nr. 881/2002 af 27. maj 2002, som ændret ved Rådets forordning (EF) nr. 561/2003 af 27. marts 2003 og Kommissionens forordning (EF) nr. 246/2006 af 10. februar 2006 samt henvisningen til sagsøgeren i bilag I annulleres.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren er libysk statsborger med bopæl i Det Forenede Kongerige. Han har nedlagt påstand om annullation af bl.a. forordning nr. 246/2006 (1), hvorved hans navn blev optaget på listen over personer, grupper og enheder med tilknytning til Usama bin Laden, Al-Qaida-organisationen og Taliban, hvis midler og andre økonomiske ressourcer skal indefryses i henhold til artikel 2 i forordning nr. 881/2002 (2).
   Sagsøgeren har gjort gældende, at Rådet ikke var kompetent til at vedtage artikel 2 i forordning nr. 881/2002, som ændret, idet artikel 60 EF, 301 EF og 308 EF ikke giver Rådet beføjelse hertil. Endvidere har Rådet og Kommissionen udøvet magtmisbrug, idet artikel 2 i forordning nr. 881/2002, som ændret, ikke forfølger formålene for artikel 60 EF, 301 EF og 308 EF.
   Sagsøgeren har endvidere anført, at artikel 2 i forordning nr. 881/2002, som ændret, tilsidesætter fællesskabsrettens grundlæggende principper, særligt subsidiaritetsprincippet, proportionalitetsprincippet og princippet om respekt af grundlæggende rettigheder.
   Endelig har sagsøgeren påberåbt sig en væsentlig formel mangel i forbindelse med vedtagelsen af artikel 2 i forordning nr. 881/2002, som ændret, nemlig at Rådet og Kommissionen har tilsidesat kravet om en tilstrækkelig begrundelse for, at de nødvendige foranstaltninger ikke kan fastlægges af de enkelte medlemsstater.
   
      (1)  Kommissionens forordning (EF) nr. 246/2006 af 10.2.2006 om 63. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 (EUT L 40, s. 13).
   
      (2)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9).